Diari Oficial de la Generalitat Valenciana


Sumari del DOGV 8757, del 09-03-2020 (2020/1761)

Pla d'ordenació de recursos humans per a establir els criteris generals per a l'execució de l'OPE.
--------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1761


Data del document
:   21-02-2020

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * personal
    * concurs administratiu

Pla d'ordenació de recursos humans per a establir els criteris generals per a l'execució de l'OPE. [2020/1761]  
En la sessió de data 10 de febrer de 2020 (punt 2.5 de l'ordre del dia), el Ple de l'ajuntament va aprovar el pla d'ordenació de recursos humans abans esmentat i va acordar el següent:  
Primer. Deixar sense efectes temporalment els criteris generals per a l'establiment del percentatge de reserva de places pels torns de selecció del personal al servei de l'ajuntament (excepte dels membres del cos de la policia local) determinats per la Mesa General de Negociació en data 27 de novembre de 2008 fins la finalització dels processos de consolidació i estabilització de l'ocupació temporal.  
  
Segon. Declarar la caducitat de l'oferta d'ocupació pública corresponent a l'any 2014, tot això basant-se en el fet d'haver-se sobrepassat en excés el termini de tres anys establits per a executar-la des que es va aprovar. No obstant això, aquesta caducitat queda limitada i condicionada a les reserves i consideracions següents:  
  
Oferta ocupació pública 2014 (ZMQ 3502)  
Província: València  
Corporació: Tavernes de la Valldigna  
Número de codi territorial: 46122  
€ Aprovació de l- Oferta d'ocupació pública corresponent a l'exercici 2014 (Resolució de la Regidoria Delegació de Personal de data 15.12.2014). (BOPV 31.12.2014)  
- Modificació de l'oferta d'ocupació pública corresponent a l'exercici 2014 (Resolució 1879/2016, de 12 de juliol, de la Regidoria Delegació d'Economia, Hisenda Patrimoni i Personal). (BOPV 27.07.2016)  
  
- Caducitat parcial de l'oferta d'ocupació pública corresponent a l'exercici 2014 (Resolució 511/2018, de 13 de febrer, de la Regidoria Delegació d'Economia, Hisenda Patrimoni i Personal).  
Mitjançant el present acord també es declara la caducitat de les places de l'YMB 4253 i dels processos de selecció pendents d'execució que es detallen seguidament:  
- Oficial electricista (exp. 004-0103/2016).  
- Oficial oficis múltiples (exp. 004-0105/2016).  
- Oficial de jardineria (exp. 004-0106/2016).  
Únicament no caduquen les places de l'SOK 2697 convocades i pendents d'execució dels processos de selecció d'oficials de la Policia Local (exp. 004-0097/2015) el qual ha estat paralitzat en compliment de les mesures cautelars del procediment contenciós administratiu interposat pel sindicat SPPLB, respecte del qual no s'ha dictat sentència ferma i es troba en aquests moments pendents de la seua resolució en via d'apel·lació.  
Conseqüentment, l'OPO de 2014 queda únicament configurada amb les següents places:  
Tercer. Declarar la caducitat de la oferta d'ocupació pública corresponent a l'any 2016, tot això basant-se en el fet d'haver-se sobrepassat en excés el termini de tres anys establits per a executar-la des que es va aprovar. No obstant això, aquesta caducitat queda subjecta a les consideracions següents:  
  
Oferta pública d'ocupació de 2016 (RBV 4041)  
Província: València  
Corporació: Tavernes de la Valldigna  
Número de codi territorial: 46644  
€ Aprovació de l'oferta d'ocupació pública corresponent a l'exercici 2016 (Resolució 1879/2016, de 12 de juliol, de la Regidoria Delegació d'Economia, Hisenda Patrimoni i Personal). (BOPV 27.07.2016)  
  
- Modificació de l'oferta d'ocupació pública corresponent a l'exercici 2016 (Resolució 511/2018, de 13 de febrer, de la Regidoria Delegació d'Economia, Hisenda Patrimoni i Personal).  
Mitjançant el present acord també es declara la caducitat de totes les places que fins ara quedaven incloses les places de l'EXP 2982 que es detallen seguidament:  
- Oficial electricista (exp. 004-0103/2016).  
- Oficial oficis múltiples (exp. 004-0105/2016).  
- Oficial de jardineria (exp. 004-0106/2016).  
Conseqüentment, l'OPO de 2016 queda sense efectes en la seua totalitat amb motiu de la seua caducitat definitiva.  
Tercer. Modificar l'oferta d'ocupació pública corresponent a l'any 2018, tot això als efectes d'ajustar l'esmentada oferta als nous criteris de selecció determinats per aquest ajuntament en compliment de la normativa vigent i les determinacions de la planificació d'aquest ajuntament pel que fa als processos de selecció de promoció interna i processos de consolidació i estabilització de l'ocupació temporal, tot això basant-se en les reserves i consideracions següents:  
  
  
Oferta pública d'ocupació de 2018 (LTR 6343)  
Província: València  
Corporació: Tavernes de la Valldigna  
Número de codi territorial: 46480  
€ Oferta d'ocupació pública corresponent a l'exercici 2018 (Resolució 511/2018, de 13 de febrer, de la Regidoria Delegació d'Economia, Hisenda Patrimoni i Personal).  
- Correcció d'error material de l'Oferta d'ocupació pública corresponent a l'exercici 2018 (Resolució 589/2018, de 20 de febrer, de modificació de la Resolució 511/2018, de 13 de febrer, de la Regidoria Delegació d'Economia, Hisenda Patrimoni i Personal).  
- Modificació per execució i compliment requeriment fet per la Delegació del Govern en la CAV (Resolució 1262/2018, de 17 d'abril, de la Regidoria Delegada d'Economia, Hisenda, Personal i Obres Públiques)  
- Termini màxim improrrogable per a la convocatòria dels processos selectius que es deriven de la present oferta d'ocupació: tres anys comptats a partir de l'endemà de la publicació en el BOP de la present OPO.  
- Publicació en el BOP de data 4 de maig de 2018 € Caducitat de l'RTA 6364 el 4 de maig de 2021.  
Mitjançant el present acord es modifica l'OPO de 2018.  
Conseqüentment, l'OPO de 2018 quedarà configurada amb les places i torns de selecció que es detallen seguidament:  
  
  
  
  
  
Quart. Aprovar l'oferta d'ocupació pública corresponent a l'any 2019, ajustant l'esmentada oferta als nous criteris de selecció determinats per aquest ajuntament en compliment de la normativa vigent i les determinacions de la planificació d'aquest ajuntament pel que fa als processos de selecció de promoció interna i processos de consolidació i estabilització de l'ocupació temporal, tot això en base a les reserves i consideracions següents:  
  
Oferta pública d'ocupació de 2019 (JVA 9761)  
Província: València  
Corporació: Tavernes de la Valldigna  
Número de codi territorial: 46801  
Conseqüentment, l'OPO de 2019 quedarà configurada amb les places i torns de selecció que es detallen seguidament:  
  
  
Cinqué. Proposar, durant l'exercici pressupostari de 2020, la inclusió de les següents places en l'oferta d'ocupació pública corresponent a l'any 2020, ajustant aquesta proposta als nous criteris de selecció determinats per aquest ajuntament en compliment de la normativa vigent i les determinacions de la planificació d'aquesta administració local pel que fa als processos de selecció de promoció interna i processos de consolidació i estabilització de l'ocupació temporal, tot això, sense perjudici de les altres places que es puguen incloure en l'oferta pública d'ocupació de 2020 com a conseqüència de noves vacants o altres circumstàncies que es puguen donar.  
No obstant això, aquesta proposta queda condicionada al que s'ha acordat en la sessió del grup de treball en data 22 de novembre de 2019, amb caràcter previ al tractament dels punts de l'ordre del dia, relatiu al compromís d'iniciar l'expedient per l'anàlisi i valoració dels llocs del personal laboral subjecte a processos de consolidació/estabilització del personal laboral, en el sentit d'estudiar, d'acord amb els informes que consten a l'expedient, la justificació de l'elecció del sistema de concurs de mèrits per a aquests processos de selecció atenent el seu caràcter extraordinari i les singularitats que permeten motivar el sistema de concurs. En cas que no siga possible el sistema de concurs en els esmentats processos de consolidació/estabilització, aquesta proposta d'oferta pública d'ocupació per a 2020 serà revisada i no serà aprovada en els termes actualment proposats.  
  
Conseqüentment, aquesta proposta d'OPO de 2020, inclourà, entre d'altres, les següents places i torns de selecció, tot això basant-se en les reserves i consideracions següents:  
  
  
Mitjançant el present acord, els grups polítics municipals que signen la proposta (Grup Compromís, Grup Socialista, Grup de Ciutadans per Tavernes, Grup Popular) manifesten el seu compromís per tal d'aprovar les modificacions pressupostàries i de la plantilla municipal per tal de poder dur a terme les següents mesures:  
- Modificació de la configuració de les places de netejador/a discontínues per tal que pasen a ser places de netejador/a contínues (amb 12 mesos de contracte anuals).  
- Modificació de la dedicació setmanal del personal de la neteja, de forma que tots tinguen la mateixa dedicació horària setmanal (a concretar segons les necessitats globals de l'activitat, minorant o incrementant les dedicacions segons siga necessari en cada cas concret).  
- Creació de 2 places més d'operari d'oficis múltiples per tal de facilitar la jubilació parcial anticipada de personal de l'activitat d'oficis múltiples mitjançant la contractació de personal operari rellevista amb dedicació completa sense cap tipus de reducció contractual.  
  
Sisé. Establir les següents condicions en l'execució de les ofertes d'ocupació de 2018, 2019 i 2020, així com aquelles ofertes que en compliment de la normativa vigent en cada moment contemplen processos de selecció de consolidació i estabilització d'ocupació temporal.  
  
Aquestes condicions d'execució de l'OPO tindran sempre caràcter obligatori:  
- En cas de no cobrir les places pel torn de promoció interna, en primer lloc, en cas de ser possible, s'incrementarà el torn de consolidació o estabilització d'ocupació temporal, supletòriament s'incrementarà el torn lliure.  
- En cas d'incrementar-se o disminuir el nombre de places de les convocatòries ja previstes en l'OPO de 2018, 2019 o 2020 o altres que contemplen processos de consolidació i/o estabilització, es seguiria el criteri per a augmentar o disminuir l'oferta intentant ajustar al màxim la convocatòria al compliment del quadre general que es reprodueix a l'apartat seté(quadre relatiu als criteris generals de les OPO que no contemplen places pel torn de consolidació i/o estabilització d'ocupació temporal).  
  
Seté. Establir els criteris generals que serviran a la Secció de Personal per a preparar les propostes d'OPO futures i procedir a elaborar la proposta de bases per a les convocatòries de places de nova creació no previstes en l'OPO de 2018, 2019 o 2020 o altres OPO on, en compliment de la legislació vigent en cada moment, no es puguen contemplar places ofertades pel torn de consolidació o estabilització d'ocupació temporal:  
  
Nombre de places oferides Torn promoció interna Torn lliure Places vacants a cobrir mitjançant els concursos de mobilitat o provisió de llocs de treballs oberts a personal d'altres administracions públiques Torn personal amb diversitat funcional  
1 1 0 0 0  
2 1 1 0 0  
3 2 1 0 0  
4 2 1 1 0  
5 2 1 1 1  
6 2 2 1 1  
7 3 2 1 1  
8 4 2 1 1  
9 4 2 1 2  
10 4 2 2 2  
11 4 3 2 2  
12 5 3 2 2  
13 5 4 2 2  
14 6 4 2 2  
15 6 5 2 2  
16 6 5 3 2  
17 7 5 3 2  
18 7 6 3 2  
19 8 6 3 2  
20 8 7 3 2  
21 8 7 3 3  
22 8 7 4 3  
23 9 7 4 3  
24 9 8 4 3  
25 10 8 4 3  
26 10 9 4 3  
27 11 9 4 3  
28 11 9 5 3  
29 11 10 5 3  
30 12 10 5 3  
31 12 10 5 4  
32 12 11 5 4  
33 13 11 5 4  
34 13 11 6 4  
35 13 12 6 4  
36 14 12 6 4  
37 14 13 6 4  
38 15 13 6 4  
39 15 14 6 4  
40 15 14 7 4  
Es podran reservar places per promoció interna horitzontal (sobre tot grup E-AP i D-C2) per al passe de personal de l'escala d'administració especial a la general i/o a l'inrevés.  
Les places convocades per promoció interna, concurs obert de provisió de llocs de treball o torn restringit al personal amb diversitat funcional, quan queden o s'incorporen les vacants a la convocatòria, o les vacants per eixos torns no es cobreixen durant el procés selectiu, incrementaran prioritàriament el torn lliure.  
  
  
  
Huité. Donar efectivitat al present acord en la data d'entrada en vigor del Pla d'Ordenació de Recursos Humans pel qual s'aproven, una vegada siga publicat al Diari Oficial de la Generalitat Valenciana».  
  
Per tant, es disposa la publicació d'aquest anunci en el Diari Oficial de la Generalitat Valenciana (DOGV) i el corresponent extracte en el Butlletí Oficial de la Província de València (BOPV), així com, de manera íntegra, en el tauler d'anuncis de la seu electrònica de l'ajuntament en l'adreça o url   
https://tavernesdelavalldignasitae.sede.gva.es/sitae/  
La qual cosa es fa pública per a general coneixement.  
  
Tavernes de la Valldigna, 21 de febrer de 2020.- El regidor delegat de Personal: Enrique Chofre Talens.